ГОДИШЕН ОТЧЕТ 
НА ЕТИЧНАТА КОМИСИЯ В АМТИИ-ПЛОВДИВ ЗА 2017г.

	През отчитания период Етичната комисия изпълняваше своите задължения в съответствие с утвърдените Етични правила за поведение на служителите в АМТИИ-Пловдив и Правила за дейността на Етичната комисия в АМТИИ.
	Членовете на  комисията упражняваха своите функции с цел развитието и благополучието на цялата академична общност, регулиране на отношенията между преподаватели, студенти, докторанти и целия друг персонал. 
	През годината комисията разгледа един казус, за който се получи писмен сигнал.
	Разглежданата проблемна ситуация и търсенето на решение по нея беше в сферата на междуличностни конфликти на работното място, ескалирала и  дала негативно отражение в работата на факултетния съвет и климата във факултета.
Принцип в работата на етичната комисия беше да взема отговорни решения след базирани на факти и документи мнения и уреждане на споровете чрез медиация. За тази цел бяха провеждани и разговори със заинтересованите страни.
При разглеждане на случаите членовете на комисията се ръководеха от законовите норми, утвърдените вътрешни нормативни актове и своите лични убеждения.
Комисията взе решение да се изиска писмено становище от адвокат относно прилагането на чл.35 от  Правилника за условията и реда за придобиване на научни степени и заемане на академични длъжности в АМТИИ. Факултетния съвет бе запознат със становището на следващо заседание.
 През изминалата 2017г. етичната комисия положи усилия да прилага принципите на законност, независимост, обективност, безпристрастност, дискретност, публичност и толерантност.

